epubli GmbH, Berlin, www.epubli.de© 2012 Ivanka Ivanova Pitrekepubli GmbH, Berlin, www.epubli.de

Иванка Иванова Питрек

Артистично име - Иванка Иванова

Песните

на

Иванка Иванова

Трета част

народни песни

от Пазарджишко

44 песни от репертоара на певицата

с ноти и текст

Описание за книгата

44 песни от репертоара на певицата с ноти и текст класифицирани по вид и с обяснения на чуждиците, непознатите и диалектните думи.

Песните са записани в различни радиостанции,  и компакт дискове

Някои от тях са с линкове,където можете да чуете оригиналното им звучене

44 songs from the repertoire of the singer with notes and lyrics classified type and explanations of foreign words, unfamiliar words and dialect.

Songs are recorded in various radio stations and CDs.

Some of them have links where you can hear their original sound

44 Lieder aus dem Repertoire der Sängerin mit Noten und Text, diese sind nach Genres klassifiziert. Fremdworter und Dialekte werden hier erklärt. Die Lieder sind Aufgenommen in verschiedenen Radiostationen und CDs

Еinige von ihnen haben Links, wo Sie ihren Original Sound hören können

44 Lieder aus dem Repertoire der Sangerin mit Noten und Text, diese sind nach Genres klassifiziert. Fremdworter und Dialekte werden hier erklert. Die Lieder sind aus drei Compact Disc Produktionslinien der Firma ACM recordsDie Lieder sind aufgenommen in verschiedenen Radiostationen und CDs

ПРЕДГОВОР

Автор на електронната книга “Песните на Иванка Иванова”– трета част, е пазарджишката народна певица Иванка Иванова Питрек. През юли 2012 г. тя публикува друга своя електронна книга – “Фолклорно посвещение”,

http://youtu.be/kQBpUAfiHCM

която беше първо усилие на авторката да запознае любителите на българската народна песен с техниката на дишане и пеене на народни песни, с особеностите на българските фолклорни области, носии, инструменти… със специфичните български тактове и ритми.

Последват електронната книга “Песните на Иванка Иванова – първа част“, която излезе в началото на февруари 2013 г.

В този свой труд певицата представи 44 народни песни с ноти и текст, които тя изпълнява и е включила в три компактдиска, продукция на АСМ New Jersey – САЩ, продаващи се онлаин:

http://www.acmrecords.com/artists-n.php?cmd=view&artist_name=Ivanka%20Ivanova

Следвана от “ Песните на Иванка Иванова “– втора част,където тя престави още 44

други 44 народни песни от репертоара си с Пазарджишки народни песни, записани в различни радиостанции, телевизии и компакт дискове.

Тук, в книгата “Песните на Иванка Иванова”–трета част, тя е нотирала и текстувала други 44 народни песни от репертоара си с Пазарджишки народни песни, записани в различни радиостанции, телевизии и компакт дискове, класифицирани по вид и с обяснения за чуждици. Включените народни песни са няколко вида: битови, исторически- битови, любовни, хайдушки.и юнашки

Наслаждавайте им се и очаквайте продължение – „Песните на Иванка Иванова – четвърта част“!

Всички продукции на авторката ще намерите в профилът й на адрес:

http://www.epubli.de/shop/autor/Ivanka-Ivanova-Pietrek/4169

Битови народни песни

Бре войводо събери си войската

Бре войводо събери си войската

бре войводо събери си войската

Доне моме, червена ябълко

Доне моме, червена ябълко

Да не ходи по чуждите градини

да не ходи по чуждите градини

Доне моме, червена ябълко

Доне моме, червена ябълко

Вчера влезли във нашата градина

вчера влезли във нашата градина

Доне моме, червена ябълко

Доне моме, червена ябълко

Та обрали на Калинка цветето

та обрали на Калинка цветето

Доне моме, червена ябълко

Доне моме, червена ябълко

Обрали й ален зюмбюл и бял гюл

обрали й ален зюмбюл и бял гюл

Доне моме, червена ябълко

Доне моме, червена ябълко

Обрали й и къдрави карамфил

обрали й и къдрави карамфил

Доне моме, червена ябълко

Доне моме, червена ябълко

Иванка Иванова

Иванка Иванова

Бял се пелин

Бял се пелин, бял се пелин

полюлява

полюлява, полюлява

разлюлява.

Малка мома, малка мома

в пелин стои

в пелин стои, в пелин стои

китки вие.

Да ги праща, да ги праща

в друго село

да ги дава, да ги дава

на момите

Че момите, че момите

болни лежат

гергефи им, гергефи им

пусти стоят.

Бял се пелин,бял се пелин

полюлява

полюлява, полюлява

разлюлява.

Малка мома, малка мома

в пелин стои

в пелин стои, в пелин стои

китки вие.

Да ги праща, да ги праща

в друго село

да ги дава, да ги дава

на момците

Че момците, че момците

болни лежат

кавали им, кавали им

пусти стоят

Непознати думи

гергеф

мн. гергефи, (два) гергефа, м. Кръгла рамка, на която се опъва плат за бродиране, нашиване.

Дано Бано ле

“Дано, Бано ле, дан войводо

Що ти порти ле деня стоят

Деня стоят ле затворени

В полунощи ле отворени

Деня стоят ле затворени

В полунощи ле отворени

Дали мислиш ле

плен да плениш

дали мислиш ле

бой да биеш?”

Отговаря ле Дано, Бано:

“Ой та тебе ле Ангелино

Отговаря ле Дано, Бано

Ой та тебе ле Ангелино

Нито мисля ле плен да пленя

нито мисля ле бой да бия

най си имам ле от три села

от три села ле три калески

най си имам ле от три села

от три села ле три калески.

Първата е ле да кумувам

втората е ле да сватувам,

третата е ле да кръщавам

ала нямам ле верен другар

Третата е ле да кръщавам

ала нямам ле верен другар.

Ще те моля ле Ангелино

да ми станеш ле верен другар

да ми станеш ле верен другар

с теб да ида ле с теб да дойда

да ми станеш ле верен другар

с теб да ида ле с теб да дойда!”

Непознати думи

калеска - калесвам

калесваш, несв. и калесам, св. Остар. Поканвам на сватба, като ходя по домовете и черпя с вино. В четвъртък калесват за сватбата. (гл.) каня, поканвам, призовавам, приканвам (гл.) моля

сватувам - сват

сватът, свата, мн. сватове, м. Разг. 1. Бащата на зет или снаха по отношение на родителите на син или дъщеря. 2. Роднина на зетя или на снахата по отношение на другите роднини. От сватовете на сватбата ще дойдат петдесет души. 3. Разг. Близък на ерген, който отива у момата да уговаря женитба или сватба; сватовник. Ставам му сват. 4. Близък на мома или на ерген, който урежда да се свържат.

кумувам – ставам кум на някого

кумът, кума, мн. кумове и кумове, м. Който е венчавал някого; кръстник. кръщавам, кръщаваш, несв. и кръстя, св.; кого.

1. Давам, определям име на свое дете. Кръстиха я на баба и. (гл.) наричам, давам име, назовавам, наименувам

Драгано, Драгано

Драгано Драгано

тръгнала Драгана

тръгнала Драгана

сподвечер за вода

след Драгана иде

младо бегликчерче

младо бегликчерче

то Драгана дума:

“Драгано Драгано,

я стой та почакай

кон да си напоя

от твойте ведра

от твойте ведра

че не са ковани

да бяха ковани

биха продумали:

“Бате ле Иване

махни се от пътя

да мине Драгана

вода да налее,

че утре Драгана

на пазар ще иде

синджири да кове

овчари да лови

Че са й опасли

голямата нива

голямата нива

с бялата белия

Че са й обрали

голямото лозе

голямото лозе

със бялото грозде!”

Непознати думи

сподвечер – по вечерно време

бегликчерче – данъчен служител - бирник

беглик

м., само ед.

1. Истор. Данък в натура или в пари за феодалния владетел (бей) в Османската империя.

2. Истор. Данък върху овцете и козите в натура или в пари след Освобождението на България.

ведра - ведро

мн. ведра, ср. Дървен съд като кофа за вода, мляко и под.

с бялата белия – с бялата пшеница

Зазори се ясна зора

Зазори се ясна зора

низ хубава долна земя.

Не е било ясна зора,

най е било добър юнак.

Най е било добър юнак

със негова добра коня

заран бяха в град Одрина

пладне бяха в град Филибе.

Пладне бяха в град Филибе

икиндия в град София.

И там стигна, не отседна,

проговаря добра коня:

“Ой та тебе добър юнак

мойте крака дърво ли са

мойте очи мрамор ли са,

мойтo сърце камък ли е?”

http://www.nuttymp3.com/mp3/3462131

Непознати думи

Филибе - старото име на град Плодив

Имала майка имала

Имала майка имала

имала девет синове

имала девет синове

десети Георги грозника

грозника Георги омразен

грозника Георги омразен

Майка на Георги думаше:

“ Махни се синко от тука

да ми не грозиш дворове

и девет сина левента

и девет снахи Буденки

и девет мъжки дечица!”

Георги на майка думаше:

“Я дай ми мамо дрешките

кърпени недокърпени!

Аз от тука ще излезна,

кога от тука излезна

черната чума да влезе!

Да ти измори синове

да ти измори снахите

и девет мъжки дечица

само ти да си останеш

за мене каил да станеш

за мене Георги Грозника!”

Като си Георги излезе

черната чума влезнала

та си всичките измори

само остала остала

неговата стара майка

за Георги каил станала.

Непознати думи

снахи Буденки - снахи от град Буден

Будин град е град със много стара история – името идва от Будва (на сръбски и сърбохърватски) Будва и Budva, словашки и турски Будин, старобългарски Будинъ) е град, разположен на адриатическото крайбрежие на Черна гора.

чỳма

ж., само ед.

Острозаразна инфекциозна болест, която често има летален изход. Епидемия от чума. (същ.) грозотия, проклетия (същ.) мор, смърт (същ.) заразна болест, епидемия

каил - съгласен

Мама Цона дума

Мама Цона дума:

“Та що ти е Цоне

белег на гърлото

нишан на челото”

Цона мама дума:

“Мале, мила мале

кат ма питаш мале

право ще ти кажа!

Снощи ми дойдоха

момци с бели коне

момци с тънки пушки

у чичо на гости.

Коне ми дадоха

вода да ги поя

вода да ги поя

на шарени чешми.

Коне се сритаха

та мене ритнаха

та мене ритнаха

и ми направиха.

И ми направиха

белег на гърлото

белег на гърлото

нишан на челото.

Непознати думи

нишан

мн. нишани, (два) нишана, м. Остар. 1. Знак, белег.

Мари моме сънлива, дремлива

“Мари моме сънлива, дремлива

сън ли те не пуща на хоро,

с момите да поиграеш

с момците да се полюбиш?”

“Другарки верни сговорни,

На вази правичко ще кажа

сън ме пуща, мама ме не пуща

пуста майка мащеха нали е!

Тя ми рече:

“Тодоро, дъще ле

малка си още за хоро

нямаш си тънки дарове

за свекър и за свекърва!

Я седи дъще при майка

платното да си изткаеш

дарове да си приготвиш

сватове да си даруваш!”

Непознати думи

сватове – сват

сватът, свата, мн. сватове, м. Разг. 1. Бащата на зет или снаха по отношение на родителите на син или дъщеря. 2. Роднина на зетя или на снахата по отношение на другите роднини. От сватовете на сватбата ще дойдат петдесет души. 3. Разг. Близък на ерген, който отива у момата да уговаря женитба или сватба; сватовник. Ставам му сват.

Мори брала мома

Мори брала мома брала мома

в гора горско цвете

Мори де го брала, де го брала

там е замръкнала.

Мори срещнало я, срещнало я

царево златарче

Мори па го мома, па го мома

жално милно моли:

“Мори Ой та тебе, Ой та тебе

царево златарче!

Мори изведи ме, изведи ме

от гора зелена!”

Остана Радка сираче

Остана Радка сираче

без баща Радка, без майка

при нейно братче Иванчо

брат й я скришом посгоди.

Станала Радка сутринта,

измела равни дворове,

па си е в къщи влезнала

и си на брата казала:

“Брайно ле, брайно Иване

нещо се гласи зачуват,

къде ли сватба ще има

коя е мома честита?”

“Тая е сватба у нази

аз съм те Радке посгодил

във друго село далечно

за глухо момче и нямо!”

Непознати думи

сираче - сирак

мн. сираци, м. Дете, чиито родители (или един от тях) са умрели. същ. умал. сираче, мн. сирачета, ср. прил. сирашки, сирашка, сирашко, мн. сирашки. Сирашка съдба. Кръгъл сирак. Дете, на което са умрели и двамата родители.

скришом - скрито

честита - щастлива

брайно - бате м., неизм. 1. По-голям брат по отношение на по-малък брат или сестра. 2. Разг. Обикн. в съчетание с мъжко собствено име – за свойско назоваване на малко по-възрастен мъж или в обръщение към него вм. официалното господин. Бате Иван. Бате Марине!

Стоян мама моли

Стоян мама моли:

“Мамо, харижи ми

твойто синьо сукно

мамо да направя

на мойте биволи

сукмени чулове!

Мамо, харижи ми

твойте вити гривни

мамо да направя

на мойте биволи,

сребърни синджири

и златни юлари!

Мамо, че ще ида

кирия да карам,

мамо, че ще мина

през Кара Бунара,

да ме види мамо

мойто първо либе!

http://www.youtube.com/watch?v=OOqoSwUfvZo

песен 1

Непознати думи

харизвам

харизваш, несв. и харижа, св.; какво, на кого. Разг. Давам безвъзмездно; подарявам.

сукно

ср., само ед. Мек вълнен плат. Масата е постлана със зелено сукно, а зад нея се е наредила комисията.

чулoве -

чулът, чула, мн. чулове, (два) чула, м. Завивка, покривка за добитък. Метна чула върху изпотения кон.

юлар

мн. юлари, (два) юлара, м. 1. Оглавник. Слагам юлара. 2. Повод на оглавника.

Битови – Обредни песни

Великденски

Велико, Великден дойде

“Велико, Великден дойде

умий се да те уплета

на ситно дребно плетиво

със турунджана кордела!

Облечи нова премяна

алена рокля диплена.

Препаши фута зелена.

обуй чорапи на пера!

Обуй чорапи на пера

и нови кундри на крака!

Забради кърпа винена

дето е с китки обшита!

Забради кърпа винена

закичи китка карамфил!

Запретни кенар ръкави

със пошивани дантели!

На хоро като отиваш

през село като минаваш,

кипро и леко да стъпваш

старите да поздравляваш!

http://www.4shared.com/mp3/hONwGkVF/08_-_ivanka_ivanova_-_weliko_w.html

Непознати думи

кордела

мн. кордели, ж. Лента от различна материя, цвят и ширина, използвана за декоративно завързване и украса. Кордела за коса. Панделки от кордела. Сватбеният букет е

турунджана - оранжава

фута - престилка мн. престилки, ж. 1. Работна дреха, която се поставя върху другите, за да ги предпазва от изцапване.

2. Част от женската носия с правоъгълна форма, която